ORDE do 15 de maio de 2019 pola que se establecen os servizos mínimos dirixidos a garantir os servizos esenciais durante a folga convocada polo Sindicato Español de Pilotos de Líneas Aéreas (SEPLA), o Sindicato Libre de Trabajadores Aéreos (SLTA), o Sindicato FSC Sector Aéreo Estatal-Comisiones Obreras (CC.OO.), o Sindicato Aéreo UGT-PV e da Federación de Servicios de Movilidad y Consumo-Unión General de Trabajadores (FeSMC-UGT Sindicato Sectorial Aéreo), a Federación de Transportes, Comunicaciones y Mar Confederación General de Trabajadores (FeTyC, CGT) e polo Comité de Empresa de Babcock Mission Critical Services Fleet Management, S.A.U.
Consellería do Medio Rural — III. Outras disposicións — 16/05/2019

O artigo 28.2 da Constitución española recoñece como dereito fundamental dos traballadores en defensa dos seus intereses, o dereito á folga.
O exercicio deste dereito na Administración e nas empresas, entidades e institucións públicas ou privadas que presten servizos públicos ou de recoñecida e inaprazable necesidade no ámbito e competencias da Comunidade Autónoma de Galicia está condicionada ao mantemento dos servizos esenciais fixados no artigo 2 do Decreto 155/1988, do 9 de xuño, polo que ditan normas para garantir a prestación dos servizos esenciais no ámbito da Comunidade Autónoma. O artigo 3 deste decreto faculta os conselleiros competentes por razón dos servizos esenciais afectados para que, mediante orde e ante cada situación de folga, determinen o mínimo de actividade necesaria para asegurar o mantemento de tales servizos, así como para a fixación do persoal preciso para a súa prestación, oído o comité de folga.
A Lei 3/2007 do 9 de abril, de prevención e defensa contra os incendios forestais de Galicia, establece, no seu artigo 9, que a consellería con competencias en materia forestal definirá épocas de perigo alto, medio e baixo que condicionarán a intensidade das medidas que se vaian adoptar para a defensa do territorio de Galicia, e que establecerá as datas correspondentes á época de perigo alto. A consellería establece estas épocas de perigo a través do Plan de prevención e defensa contra os incendios forestais de Galicia (Pladiga) 2019:
Época de perigo alto:
Na cal o despregamento dos medios de extinción e alerta deberán ser os máximos, en función da avaliación do risco e a vulnerabilidade. A previsión actual do Pladiga comprende con carácter xeral os meses de xullo, agosto e setembro, máis un período adicional de aproximadamente un mes en función das condicións meteorolóxicas e de risco.
Época de perigo medio:
Na cal os medios de detección e extinción permanecerán en alerta cun despregamento reducido.
A época de perigo medio comprende, con carácter xeral, os meses de febreiro, marzo, abril, maio, xuño e outubro, ben que calquera destes meses pode pasar a formar parte doutra época de perigo distinta cando as circunstancias así o requiran.
A folga comunicada polo Sindicato Español de Pilotos de Líneas Aéreas (SEPLA), o Sindicato Libre de Trabajadores Aéreos (SLTA), o Sindicato FSC Sector Aéreo Estatal-Comisiones Obreras (CC.OO.), o Sindicato Aéreo UGT-PV e da Federación de Servicios de Movilidad y Consumo-Unión General de Trabajadores (FeSMC-UGT Sindicato Sectorial Aéreo), a Federación de Transportes, Comunicaciones y Mar Confederación General de Trabajadores (FeTyC, CGT) e polo Comité de Empresa de Babcock Mission Critical Services Fleet Management, S.A.U., afecta a todas as bases e centros de traballo da Compañía Babcock Mission Critical Services España, S.A.U., en todas as súas bases e centros de traballo. A dita compañía vén prestando os seus servizos á Consellería do Medio Rural a través dos contratos de servizo integrado de helicópteros e brigadas con destino á prevención e defensa contra incendios forestais; do servizo integrado dun helicóptero e técnicos coordinadores con destino á prevención, vixilancia e coordinación de medios aéreos de defensa contra incendios forestais; e o servizo integrado de helicópteros, técnicos coordinadores e técnicos analistas con destino á prevención, vixilancia e coordinación de medios aéreos de defensa contra incendios forestais.
Por tanto, e debido aos contratos que a Consellería do Medio Rural ten subscritos coa devandita empresa, e sen prexuízo do exercicio do lexítimo dereito de folga, a parada dos servizos neles comprendidos dificultaría poder acometer axeitadamente o servizo esencial de vixilancia e extinción de incendios e garantir a seguridade de persoas e bens.
A folga comunicada afecta a todas as bases e centros de traballo da Compañía Babcock Mission Critical Services España S.A.U., e desenvolverase conforme o establecido no artigo 1.
Os servizos mínimos que se fixan ao abeiro do Decreto 155/1988, do 9 de xuño, resultan imprescindibles para poder garantir a prestación do servizo público esencial de vixilancia e extinción de incendios e garantir a seguridade.
En virtude do anterior, e de conformidade co disposto na Lei 1/1983, do 22 de febreiro, de normas reguladoras da Xunta e da súa Presidencia, e no Decreto 155/1988, do 9 de xuño, polo que se ditan as normas para garantir a prestación dos servizos esenciais en caso de folga no ámbito da Comunidade Autónoma, oído o comité de folga,
Artigo 1
A folga convocada polo Sindicato Español de Pilotos de Líneas Aérea (SEPLA) para os días 18 a 23 de maio e 27 a 30 de maio de 2019 das 00.00 horas ás 24.00 horas; polo Sindicato Libre de Trabajadores Aéreos (SLTA), polo Sindicato FSC Sector Aéreo Estatal-Comisiones Obreras (CC.OO.), polo Sindicato Aéreo UGT-PV e da Federación de Servicios de Movilidad y Consumo -Unión General de Trabajadores (FeSMC-UGT Sindicato Sectorial Aéreo) e pola Federación de Transportes, Comunicaciones y Mar Confederación General de Trabajadores (FeTyC, CGT) para os días 20, 22, 24, 27, 29 e 31 de maio de 2019 das 10.00 horas ás 12.00 horas, os días 3, 5 , 7, 10, 12, 14, 17,19, 21, 26 e 28 de xuño de 2019 das 10.00 horas ás 12.00 horas e das 16.00 horas ás 18.00 horas, e desde o mes de xullo en diante de xeito indefinido durante os luns, martes e venres de cada mes das 00.00 horas ás 24.00 horas; e a convocada polo Comité de Empresa de Babcock Mission Critical Services Fleet Management, S.A.U. para os días 17, 20, 21, 22, 23, 27, 28, 29 e 30 de maio de 2019 das 00.00 horas ás 24.00 horas, os días 3, 4, 5, 6, 10, 11, 12, 13, 17, 18, 19, 25, 26 e 27 de xuño de 2019 das 00.00 horas ás 24.00 horas e durante os días 1, 2, 3 e 4 de xullo de 2019 das 00.00 horas ás 24.00 horas que afecta a totalidade do persoal da empresa Babcock Mission Critical Services España, S.A.U., entenderase condicionada á prestación dos servizos mínimos establecidos nesta orde.
Artigo 2
Establécense como servizos mínimos durante os días e horas de folga a que fai referencia o artigo anterior os que se relacionan no anexo I da presente orde.
Artigo 3
A determinación dos efectivos necesarios e a designación nominal do persoal que deberá cubrir os servizos será realizada pola dirección da empresa.
Artigo 4
Os paros e alteracións no traballo por parte do persoal necesario para manter a prestación dos devanditos servizos considéranse ilegais para os efectos do establecido no artigo 16.1 do Real decreto lei 17/1977, do 4 de marzo.
Artigo 5
O disposto nos artigos anteriores non significará ningún tipo de limitación dos dereitos que a normativa reguladora da folga recoñece ao persoal nesta situación, nin tampouco sobre a tramitación e efectos das peticións que a motiven.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de maio de 2019
a) Ata o 31 de maio consideranse necesarios os medios aéreos despregados nas bases de:
• Silleda extinción.
• Silleda coordinación.
• Toén.
• Lomba (Santa Comba).
• Portomarín.
O persoal asignado por quenda en cada base será o seguinte:
b) Ata o 30 de xuño consideranse necesarios os seguintes medios aéreos:
En todo caso, dependendo das condicións meteorolóxicas e da actividade incendiaria, é posible que sexa necesario incrementar este despregamento, ou mesmo adiantar a declaración do período de alto risco.
c) Durante os meses de alto risco (xullo, agosto e setembro como mínimo) considérase necesario o despregamento de helicópteros nas seguintes bases:
Coa seguinte relación de medios humanos: